b"\n_START_ARTICLE_\nIvo Josipovi\xc4\x87\n_START_SECTION_\nBuhay, edukasyon at karerang propesyunal\n_START_PARAGRAPH_\nAng mga magulang ni Ivo Josipovi\xc4\x87 ay taal mula sa Ba\xc5\xa1ka Voda sa Dalmatia. Subalit si Josipovic ay isinilang sa Zagreb, kung saan siya pumasok sa elementarya at mataas na paaralan para sa musika. Bilang tin-edyer nakita siya bilang mahusay na manlalaro ng putbol.\n_START_SECTION_\nBatas\n_START_PARAGRAPH_\nNag-aral si Ivo Josipovi\xc4\x87 sa Faculty of Law ng Unibersidad ng Zagreb, kung saan siya nagtapos noong 1980 at pumasa ng bar examination. Natapos niya ang kanyang M.A. sa Criminal Law noong 1985 at ang kanyang PhD sa Criminal Sciences noong 1994. Nagsimula siya bilang isang lecturer sa parehas ding paaralan noong 1984, at simula noo'y naging propesor ng Criminal Procedure Law, International Crime Law at Misdemeanour Law.\n_START_SECTION_\nPolitika\n_START_PARAGRAPH_\nTaong 1980 naging kasapi si Ivo Josipovi\xc4\x87 ng Liga ng mga Komunista ng Croatia. Malaki ang naging papel niya sa pagbabagong demokratiko ng partidong ito bilang may-akda ng unang batas ng Social Democratic Party ng Croatia (SDP). Taong 1994, iniwan niya ang politika, ang SDP at tinuon niya ang pansin sa batas at musika. At sa imbitasyon ni Ivica Racan na noo'y Punong Ministro, muli siyang bumalik sa politika noong 2003, at naging independiyenteng KP kasama ang SDP at Pangalawang Pangulo ng lupon ng mga kinatawan ng SDP sa Parlamento ng Croatia. Sa kasagsagan ng kanyang mandato noong 2005, siya rin ay kinatawan sa Asambleya ng Lungsod ng Zagreb. Taong 2007, muli siyang nahalal sa Parlamento ng Croatia. Pormal siyang sumali ulit sa SDP noong 2008, at noong 12 Hulyo 2009 nahalal siya ng partido bilang opisyal na kandidato sa pagkapangulo._NEWLINE_Bilang KP naging parte siya ng iba't-ibang komite ng parlamento na tumatalakay sa mga katanunanga lehislatibo, hudikatura at  pang-saligang-batas, gayundin ang pagbibigay depenisyon sa mga kautusan sa parlamento at ng sistema ng politika."